<hören> [5'322 KB] Jedi Glocka hät iara bsundera Klang, ma kann sie nit verwäxla. Alli Glocka müend aber ufanand abgschtimmt sii. Dia gröscht Glocka isch uf B, dia zweit alt, gross Glocka uf Des, dia dritt uf F, dia viert uf As und dia klinscht isch wieder uf B gschtimmt. Jedi Gmeind lait inera verbindlicha Lütordnig fescht, zu wellna Zyta und mit wellna Glocka glütat würd. Z'Lüta vu da Tagesziita isch d'Ufgab vu dr mitlara Glocka." (Glocke 3)  Am Samschtigobad am 6 lüten alli Glocka mitenand der Sunntig ii. Dr Afang macht dia klinscht und ufhöra tuat dia gröscht. (Glocken 54321)  Am Samschtigobad vor ama hoha Firtig macht dia gröscht Glocka dr Afang und dr Schluss. (Glocken 12345)  An da hoha Fyrtiga, wenn s Obadmohl gfiiret würd, rüeft dia gross Glocka am Morgat am sechsi: 'As isch hüt heiliga Tag' und am Obed am Sechsi lütet sie allei nochamol dr Sunntig ii. (Glocke 1)  An da hoha Fyrtiga macht  dia gröscht Glocka bim Lüta zum Gottesdienscht dr Afang. An da gwöhndlicha Sunntig fangts mit der klinschta Glocka a lüte und hört mit dr gröschta uf. Zeichalüta, das heisst a Stund vor em z'Kirchagu, übernünt immer dia zweit gröscht Glocka. (Glocke 2) und Kircha uslüta tüemer mit dr zweit klinschta. (Glocke 4)